《解维后方士功朱贞吉孔阳追送至龙沙龙光寺小饮而别》
明代·黎民表

昏钟山寺已栖鸦，起踏长堤片日斜。浦口风灯渔父棹，云中鸡犬羽人家。

江流不尽心同折，世事重逢鬓有华。歧路苍茫君自见，青门元少故侯瓜。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。